钦定古今图书集成/明伦汇编/宫闱典/第005卷 > 《宫体四首次良金韵》顾清
## 钦定古今图书集成/明伦汇编/宫闱典/第005卷 > 《宫体四首次良金韵》顾清

𫛛鹊楼深月到迟，倚阑闲弄玉参差。侍鬟记得新腔
去，又向花间教《雪儿》。

水殿凉多梦易醒，《昭阳》歌吹隔青冥。绛纱还有同来
伴，奉帚金门候晓星。

领得银环别奈何，更烦同伴画双蛾。一般昨夜龙池
雨，偏有垂杨叶上多。

玛瑙阶边蛱蝶花，玉阑低转画廊斜。大家近日亲《经
史》，不向宫门候小车。